《寿敬人上座六十初度》
明代·释今壁

短发长眉一衲轻，古榕深屋老閒情。不知岁月归何处，聊共云山乐此生。

白昼听潮沧海远，中宵看月草堂清。一千七百无今日，人世犹传宝掌名。

作者简介：今壁（？—一六九五），字仞千。东莞人。俗姓温。弱冠出世，习毗尼于鼎湖。闻天然禅师倡道雷峰，徒步归之。禅师一见知为法器，许以入室。清圣祖康熙七年（一六六八）元旦，与澹归禅师同日付嘱。三十四年（一六九五）冬，分座海云。未几示寂。清光绪《广州府志》卷一四一有传。